JUMAL KÕNELEB
Tere! Rõõm jälle kohtuda ja tere tulemast meie kooli!
Lapsed on suvisel koolivaheajal ja ka meil on suvisem tunne.
On tore kohtuda jälle Jumala Sõna juures.
On eriliselt tore salvestada neid saateid siin koolis.
Väga kodune tunne tekib.
Ainuke, mis puudub, on need toredad lapsed,
aga eks nii ole ka rahulikum salvestada seda saadet,
kui nad kõik ei ole meil siin samal ajal süles.
Oleme rääkinud armust ja andeksandmisest.
Arm ja andestus.
Piibel ütleb, et Jumal on meile kõik andeks andnud.
Kõik on andeks antud
ja me saame elada andestuses.
Jumal on andnud meile kõik andeks ja on asetanud meid armu alla.
Me võime elada andestuses ja armu all.
See ongi ristiusu imelisemaid sõnumeid,
et me võime elada armu all.
Ma vähemalt vajan seda armu iga päev.
Armu all on palju kergem hingata ja elada.
Oleme mitmel korral rääkinud sellest,
et kui me rajasime selle kristliku kooli 21 aastat tagasi,
siis me saime Issandalt ühe kirjakoha:
"Armastage üksteist, nagu mina olen armastanud teid!"
Johannese 15:12.
See on tõesti üks asi, mida oleme harjutanud.
See polnud miski, mida oleksime osanud iseenesest.
See ei tule kogu aeg tööelu ja katsumuste keskel välja.
See on olnud küll asi, mida oleme pidanud harjutama.
Oleme pidanud seda õppima.
Oleme rääkinud juba mitmes saates
pidevas andeksandmises elamisest.
Pidevas andestamises elamine.
Mõelgem, kuidas Jeesus ütles,
et me armastaks üksteist nii nagu Tema on meid armastanud.
See tähendab, et Jeesus on meie eeskuju.
Tänase saate osas aga on meil südamel suhtlemine.
On olemas üks oluline asi,
ilma milleta pidevas armus elamine ei õnnestu.
See on suhtlemine.
Kuidas suhelda.
Mis tähendab tegelikult seda,
et kui soovime tõesti käia armastuses, siis peame ka käima andeksandmises.
Sest ilma selleta armastus ei toimiks, kuna me teeme ju vigu.
Arm ja armastus peaksid ka meie suhtlemises välja paistma.
Suhtlemine ei tähenda alati rääkimist.
"Tummfilmi tegemine" on ka suhtlemine.
Kuidas see peaks välja paistma ja kuidas me peaksime suhtlema,
et võiksime käia armastuse teel?
Sellest täna räägimegi,
sest tõeliselt andestuses ja armus elades
peaks see ka välja paistma ja seda eriti veel me suhetes.
Just selles, kuidas me suhtleme ja kuidas üksteisega läbi käime.
Pidevas armus, andestuses ja armastuses elamine -
armus ja armastuses püsimine
ei tähenda seda, et ma ei suhtle.
See ei tähenda, et ma ei tohi enam midagi öelda,
vaid käin kogu aeg naeratus näol ringi
ega räägi ühelgi keerulisel teemal;
ei too välja oma vajadusi ega pane oma piire paika.
Ma pean õppima suhtlema,
aga küsimus on, kuidas suhelda?
Siin on kaks poolt.
Üks on suhtlemine.
Ma suhtlen.
Ma suhtlen mitmel viisil - räägin ja olen inimestega ühenduses.
Ja teine pool on see, kuidas ma seda teen.
See on väga oluline,
sest kui elatakse armus ja andeks andmises,
siis see ei tähenda seda, et me elus pole valusaid asju.
Kui meid näiteks solvatakse, siis kuidas me reageerime?
Küsimus ongi just selles, kuidas me reageerime.
Kuidas me suhtleme nii, et see suhtlus oleks ka ülesehitav?
Me kõik teame,
et eriti väsinud olekus ei toimi see suhtlemine kõige paremini
Me ei arvagi, et kõik peaks alati eriliselt hästi toimima,
aga on hea teada, kuidas suhelda ülesehitavalt.
Kuidas suhelda ülesehitavalt, mitte lammutavalt.
Armastuses elamine tähendab teistmoodi suhtlemist.
Ma ei suhtle viha, kibeduse ja süüdistuse jõus,
vaid armu ja armastuse jõus. - See on ju väga suur asi.
Kui me kõik õpiksime ära selle,
et me ei suhtle viha pinnalt, süüdistamise või kibeduse pinnalt,
siis see oleks juba väga suur asi.
See tähendab, et suhtlemisel on erinev varjund.
See lõhnab hoopis teisiti.
Suhtlemine tähendab viisi, kuidas sõnumeid edastatakse.
Nagu ütlesid, on olemas ka sõnatut suhtlemist.
Kehakeel, näoilmed, pilgud.
Näiteks silmade pööritamine,
või mingite häälitsuste tegemine.
Naised on selles eriti osavad. - Kas tõesti? Poleks arvanudki.
Võin erinevatel viisidel pead keerutada ja saata varjatud kujul sõnumeid.
Näitan varjatult välja, et miski ärritab mind.
Kuid see on sama palju suhtlemine, kui otseselt öeldud sõnad.
Öeldakse, et pilgud võivad tappa.
Kui vaadata asja positiivset poolt,
siis üks kogenud põhikooli direktor ütles,
et parim tööriist talle ja kõikidele õpetajatele on naeratus.
See on väga hästi öeldud. Naeratus on tööriist.
Ta suhtleb õpilaste ja kolleegidega teadlikult naeratades.
Ta kasutab naeratust.
Naeratus loob avatud atmosfääri ja avatud suhtlemise võimaluse.
See toimib koheselt.
Teame seda oma kodustki.
Kui sa lähed minust mornilt mööda, mõtlen kohe, mis nüüd lahti?
Mida ma nüüd teinud olen?
Naeratus aga tekitab kohe rahuliku ja avatud õhkkonna.
Naeratus ei ole lihtsalt naeratus,
vaid see on tööriist,
mille abil suhelda ja luua hea õhkkond.
See on vägev asi, sest Jeesus ütleb Piiblis mitmel korral:
"Rõõmustage! Rõõmustage alati Issandas."
Rõõm Issandas on teie tugevus.
Võime seda proovida.
Teha teadlikult naerunägu.
Püha Vaim hakkab voolama.
Meie sees elab Püha Vaimu rõõm. See on meie sees.
Rõõm on Püha Vaimu viljana meie kui kristlaste sees
ja ma võin end teadlikult sellega riietada.
Ma võin lasta rõõmu valla lihtsalt keerates suunurgad ülespoole.
Ühtlasi on ka kohe tunda, et enesetunne läheb paremaks.
Koheselt tekib rõõmupuhang.
Piibel ütleb, et jumalariik on õigus, rahu ja rõõm Pühas Vaimus.
Jumal tahab anda meile selle jaoks jõudu.
Ta elab meie sees ja meie sees on see jõud.
Naeratus on just see sõnadeta suhtlemine.
Ma kasutan seda iga päev oma töös,
suheldes õpilaste, lapsevanemate ja kolleegidega.
Ma olen teadlik, et naeratamine loob õhkkonda.
Kui ma aga hakkan silmi pööritama ja dramaatiliselt ohkama,
siis on ikkagi midagi, mis mind rõhub.
Mida ma peaksin siis tegema,
kui märkan, et mul on kombeks selliselt suhelda.
Kuidas peaksin selle ärrituvusega toime tulema?
Mida peaksin sel hetkel tegema?
Me Agape Keskuses harjutame seda nii,
et ma mõtlen sel hetkel järele, mis mind rõhub
ja kuidas võiksin sellest rääkida nii, et see on lahenduse-keskne.
Ühtlasi on hea meeles pidada, et suhtlemine ei alga naeratusest,
vaid suhtlemine algab südamest.
Nii tasubki mõelda, mis mind siis õieti rõhub?
Jeesus ütleb Markuse 7:21-23:
"Sest seest, inimese südamest, tuleb välja halbu arutlusi,
hooramist, vargust, tapmist, abielurikkumist, ahnitsemist, kurjust,
kavalust, liiderlikkust, kadedust, pühaduseteotust, kõrkust, rumalust -
kõik need pahed tulevad seest välja, ja need rüvetavad inimest.”
Õpetutsõnades 4:23 soovitatakse kaitsta südant enam kui midagi muud.
Sellepärast teen ka enesega tööd, kui märkan, et miski käib närvidele.
Siis on parem olla vait ja käia Jumalaga see teema läbi.
Tasub peatuda ja käsitleda seda.
Andeksandmine on alati selline.
See ei ole ühe korraga ühel pool, vaid see on pidev protsess.
See algab sellest, et me hoiame oma südamed vabana.
Efeslastele 5:1:
"Võtke nüüd Jumal eeskujuks nagu armastatud lapsed..."
Matkige nii nagu väike laps matkib oma isa.
"...ja käige armastuses,
nõnda nagu Kristus meid on armastanud
ja on iseenese loovutanud meie eest anniks ja ohvriks,
magusaks lõhnaks Jumalale."
Suhtlemisel on oma lõhn.
See lõhnab kas armu ja armastuse järele
või kiirustamise, stressi, muretsemise, hirmu ja viha järele.
Kui me juba suhtlemisest räägime,
siis Piiblis on palju näiteid selle kohta,
kuidas peaksime rääkima.
Piibel räägib sellest otse siinsamas Efeslaste kirjas 5:3-4:
"Aga hoorusest ja kogu rüvedusest ja ahnusest ärgu olgu teie seas juttugi.
Samuti riivatus ja rumalad sõnad ja sündsusetu lõõpimine ei sobi teile."
See on just see turtsumine. - Mis on sobimatu käitumine.
"Vaid selle asemel olgu tänu."
Piibel ütleb otse,
et Tema elu peaks paistma selles, kuidas me räägime.
Me ei peaks flirtima, lõõpima, ega rääkima sündsusetult lõõpides.
- Seda ei tohiks olla.
See on taas tore kirjakoht, mis lõikab südamesse.
Samas tähendab see ka seda, et see kirjakoht aitab meid.
Selle kirjakoha mõte on aidata meid Jumala kaheteralise mõõgaga,
mis teeb oma tööd just praegu ja vabastab meid.
See on nagu kompass, mille järele juhinduda.
See nagu laseks valla meie sees elava positiivse Jeesuse.
Kes lõhnab hästi.
Kes lõhnab armu järele.
Ta elab meie sees ja on rõõmus.
Tema oskab suhelda.
Kuidas ma õpin Teda valla päästma
ja olema suheldes harmoonias Temaga?
Kuidas sa siis tegutsed?
Kas võtad aja maha ja lähed Issanda ette?
Ma pean pidevalt käima Vaimus.
Ka kodus olles.
Pean käima Vaimus ehk siis olema Issandale avatud.
Pean tegema seda teadlikult.
Vahel aga ajab see mind närvi,
sest see nõuab enesevalitsemist.
Ennast peab kogu aeg kontrollima.
Ma pean keskendume sellele, et käiksin Vaimus,
sest ma tahaks end muidu lõdvaks lasta ja lihtsalt plärtsuda.
Aga seda tehes muutun ma ka vastikuks.
Koheselt.
See tähendab, et me ei või olla lihtsalt "mina ise".
Mina vähemalt mitte,
sest ma muutun siis tõeliseks nõiamooriks.
- Millest on tegelikult kahju.
No päris nii see pole,
aga sa oled päris hästi õppinud ära Vaimus käimise.
Kuid see on oluline ja nii tahan vaid lühidalt rääkida
ühest rahvusvahelisest uurimusest,
mille kaudu uuriti tuhandeid inimesi nende sünnist täiskasvanueani välja
ja vaadati, milline omadus nende elus mõjutas kõige rohkem seda,
kas nende elu oli õnnelik, terve, edukas ja hea.
Selgus, et see oli just enesevalitsus.
See ei olnud ei majanduslik ega sotsiaalne staatus.
Ka polnud sel mingit seost soo, rassi või kultuuritaustaga.
See oli enesevalitsus.
Enesevalitsus on teema, millest räägitakse liiga vähe.
Ometi on enesevalitsus see, mida peame õppima.
Jumal tahab aidata meid selles,
nii nagu Ta on aidanud Joyd ja mindki.
Direktorina olen teistele sageli nagu musta pesu korv,
kellele laekuvad kõik kaebused ja ma pean valitsema end.
Pean võtma rahulikult ja käsitlema asju ühe kaupa.
Kõik on alati direktori süü. - Nii on.
Tahan rõhutada sedagi, et ka kodu pole "prügimägi".
Mõnikord kohtun inimestega, kes sellega võitlevad.
Neile tundub, et abikaasa on tööl täitsa tore inimene,
aga kui koju jõuab, laseb end täielikult lõdvaks.
Kogu enesevalitsus ununeb ja hakatakse "musta pesu" loopima.
See tõesti ei tohiks olla nii.
Peaksime olema eriliselt armastavad oma lähedaste suhtes.
Peaksime ennast valitsema ka kodus.
Kui see jutt teeb sulle nüüd haiget, siis las teha pealegi.
Sest see on väga oluline teema,
sest me kõige lähedasemad suhted on meie jaoks kõige olulisemad.
Nii peame talitsema end,
et viha ja kibedus, mida võisime tööl kogeda,
ei sajaks me laste või abikaasa kaela.
Peame need asjad läbi mõtlema -
kasvõi rongiga töölt koju sõites või autoga koju sõites,
et võiksime kodus olla rahus.
Heebrealastele 12:15: "Ja valvake, et keegi ei jääks ilma Jumala armust,
et mingi kibe juur üles kasvades ei tooks tüli
ning paljud selle läbi ei rüvetuks."
Selle kirjakoha valgel tahan veel välja tuua selle,
et kibedus ja viha ei kahjusta vaid meid ümbritsevaid inimesi,
aga uuringud näitavad, et see kahjustab meid ka füüsiliselt.
Kibeduses ja vihas elamine on ka füüsiliselt ohtlik.
Uuringud näitavad,
et see põhjustab ajus rakumuutusi, kui selles pikemat aega elada.
Nii ei tasu see ennast kuidagi ära.
Samas aga on uuritud sedagi,
et armastuses püsimine loob harmooniat.
On uuritud, et kogu meie keha, rakud ja närvisüsteem
resoneerib armastusega nii,
et see toodab tervist ja hoiab meid tervetena.
Kas pole mitte vägev?
Kas sa praktiseerid seda ka koolis õpilastega?
Teed seda ilmselt pidevalt.
Mõni võib öelda, et käe tõstmine,
oma korra ootamine ja viisakas palumine
on vanad ja tarbetud kombed,
aga just kõik need asjad õpetavad lapsele enesevalitsust.
Kui sa pead kätt tõstma, ootama oma korda,
kui pead rääkima viisakalt, mitte lihtsalt kisama: "Piima!"
Kõik see õpetab lapsele enesevalitsust.
Vanadel headel kommetel on suur tähendus.
Selle pärast me hoiamegi neist kommetest kinni.
Nii et nüüd hakakem kõik praktiseerima kodus enesevalitsust.
Selleks, et arm ja armastus püsiks ja andeksandmine toimiks,
selleks peame meeles pidama, et me kõik vajame enesevalitsust.
Ja Jumal, kes Püha Vaimuna elab sinus ja minus, aitab meid selles.
Palvetame koos sinuga
Aitäh, taevane Isa, et õpetad meile kõigile enesevalitsust.
Et meie lihalikkus ei kerkiks üles ega valitseks me üle,
vaid Sinu Vaim võiks valitseda.
Jeesus, Sa oled lubanud,
et kui Püha Vaim tuleb meisse, siis me saame väe ülevalt.
Täna me palumegi,
tule Püha Vaim ja aita meid me argipäevades.
Anna meile jõudu püsida rahus, armastuses ja andeksandmises.
Aitäh, Issand, et Sina oled hea suhtleja.
Sa oskad suhelda.
Issand, me palume, et Sa õpetaksid meid.
Õpeta meid, Issand, päev päeva järel.
Issand, palume Sind, sest Sina tead neid valdkondi,
mis on just meie jaoks keerulised.
Need on me kõigi jaoks erinevad.
Mõne jaoks on väljakutseks
mitte olla liiga domineeriv ja liiga valjult sõna võttev.
Mõni teine aga tõmbub hoopis endasse
ega julge midagi öelda.
Meil kõigil on erinevad katsumused,
aga tänu Issand, et Sina tead neid kõiki
ja aitad meid isiklikult.
Issand, me palume Sind,
et alustaksid meis vabastavat õpetustööd,
sest Sa tahad, et oleksime vabad ja meil oleks head suhted;
et me suhtlemine teistega oleks vaba ja hea.
Ma palun Jeesuse nimel uut aega õppida armastuse suhtluskeelt
ning armastavaid, häid ja terveid suhteid Jeesuse nimel.
Me astume sellele teele.
Me tahame astuda armastuse teele.
Tahame astuda teele, millel tahame olla eeskujuks teistele,
kuidas suhelda ja olla koos nii, et hea on olla koos.
Seda me palume, Issand.
Aamen.
Aitäh, Issand, et kui keegi kogeb praegu,
et süda on täis kibedust, viha, masendust, lootusetust
või mida iganes aheldavat, siis me kuulutame täit vabadust.
Kuulutame andeksandmist ja täielikku vabadust igale südamele.
Aitäh, Issand, et Sinu veri puhastab ja vabastab kõigest just nüüd.
Jeesuse nimel, aamen.
Tahame siinkohal tänada kõiki vaatajaid tagasiside eest
ja palveteemade eest, mida oleme saanud.
Üks inimene saatis e-maili ja ütles, et need saated toidavad teda
ja kui paar saadet jääb vahele, siis ta märkab kohe, et vajab lisadoosi.
Aitäh selle toreda tagasiside eest ja palvesoovide eest.
Kui soovid rohkem teada meie töö kohta,
külasta ekraanil olevat kodulehekülge.
Sealt saab tellida meie kooli infolehte, millest uus on just ilmunud.
Leht ilmub kaks korda aastas ja räägib meie koolist ja lasteaiast.
Kui sul on kooliealisi lapsi, siis tasub kiiresti registreeruda,
sest kohad on juba enamuses täis.
Meie kooli ja lasteaeda võib tulla ka vabatahtlikuna tööle.
Võta meiega julgesti ühendust.
Kodulehel on infot ka minu raamatute kohta,
mis aitavad sul leida lähedase suhte Jeesusega.
Kristluse puhul pole küsimus religioonis,
vaid Jeesuses.
Õppides Teda tundma, muutub su elu tõeliselt.
Ole õnnistatud!
Piibel ütleb Galaatlastele 6:6:
"Aga see, keda õpetatakse sõnaga, jagagu kõike head õpetajale."
Kui TV7 on telekanal, mis õpetab, aitab, julgustab ja toidab Sind,
siis võid omalt poolt vastu anda, et see töö võiks jätkuda ja levida.
Helistades telefonil 900 1770, annetad 10 eurot.
Võid kasutada ka kontonumbreid, mida näed peatselt ekraanil.
Ole õnnistatud ja tea,
et Jumal on alati koos sinuga ja Ta on alati sinu poolel.
Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7